NaiveNeuron/SloPal huggingface dataset:
M. Hort, podpredseda NR SR: (2008-02-14):
A teraz dávam slovo spoločnému spravodajcovi z ústavnoprávneho výboru poslancovi Danielovi Lipšicovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec, máte slovo. Poprosím ctené poslankyne a poslancov, keby si to, čo si musia povedať, povedali inde ako v rokovacej sále. Páni kolegovia a kolegyne, pán poslanec Kvorka, nechcem vás takto osobne oslovovať, ale skúsme sa trošku rešpektovať. Je nás tu málo, tak, aby sme sa počuli. Ďakujem pekne za porozumenie. Nech sa páči, pán poslanec.
Mičovský, Ján, poslanec NR SR (2013-12-18):
Ďakujem pekne za slovo, vážená pani podpredsedníčka. Ja chcem zase zareagovať na tú časť vystúpenia pána poslanca Viskupiča, ktorú si dovolím nazvať „také pekné parlamentné vianočné posolstvo“. Práve tie slová, kde si nám pripomenul všetkým, čo je našou hlavnou povinnosťou a že sme tu nie za seba, ale že sme tu za občanov, ktorí nás sem posunuli. A že sú to slová, o ktorých som presvedčený, že by mohli zaznievať vždy na záver takéhoto zaujímavého, búrlivého roka, nuž je to presne to, čo by malo byť tým nadstraníckym, tým ľudským, tým občianskym, ktoré nás napriek všetkým borbám, bojom a zápasom by malo spájať. A ja si myslím, že to boli správne slová na koniec parlamentného roka 2013. Ďakujem ti za ne, myslím, že nielen za seba, ale za všetkých, ktorí vydržali, a vari aj za tých, ktorí tu nie sú a ktorí sa k nim určite by boli pridali. Ďakujem.
P. Hrušovský, predseda NR SR: (2004-05-14):
B. Hanzel, poslanec: Ďakujem pekne, pán predseda. Ja chcem opätovne len povedať, že v podstate súhlasím s pani Sabolovou, že ide v prvom rade o morálne odškodnenie tých ľudí, ktorí toto zažili. Na druhej strane musím zas povedať, že naozaj ja som to zažil, možnože vy nie, aspoň verím, že nie, lebo vtedy ešte ženy nerukovali ako teraz, a môžem povedať, že tí ľudia naozaj pokiaľ to psychicky nebrali vážne, že to bolo ich odstavenie zo spoločnosti a pod., kde už oni boli odstavení, to bol len dôsledok toho celého, lebo ja som sa v tej časti pohyboval. Takže ja som to bral humorne, áno, aby som si to odľahčil. To nebola humorná situácia, ale bral som to tak, aby som to ľahšie prežil. A tým som chcel povedať, že naozaj tá situácia bola taká, ako ju ten Švandrlík opisuje, keď to človek  bral tragicky, tak bol v tom až po uši, áno, a určite boli takí ľudia, keď sa človek dokázal nad to povzniesť a bral to ináč, tak naozaj sa na tom dalo zasmiať. Nehovorím, nikdy som nepovedal, že tých ľudí nemáme odškodniť, myslím si, že áno, ale myslím si, že v prvom rade morálne. Ja si aj tak myslím, že tých nejakých pár tisíc korún, čo im ponúkame, to je len morálne odškodnenie, lebo to rozhodne nie je finančné, rozprávať o nejakých pár tisíckach korún ako odškodnení za nejaké dva roky nútenej práce, lebo to boli dva roky nútenej práce, a nehovorím, že vždycky tam boli ľudia, čo boli zvyknutí zobrať lopatu do ruky ako ja, tam boli ľudia, ktorí tú lopatu jednoducho nevedeli do tej ruky chytiť. A u tých je to podstatne väčší priestupok ako u tých, ktorí na to boli zvyknutí už tesne predtým. Takže len chcem potvrdiť, že tento návrh podporujem, dokonca myslím si, že to je málo, ale, hovorím, beriem to ako morálnu povinnosť z našej strany odškodniť týchto ľudí a nespájam to priamo len s určitým... (Prerušenie vystúpenia časomierou.)
Laurenčík, Milan, podpredseda NR SR (2022-05-03):
Jedna faktická poznámka. (Reakcia predrečníka: „Wau!“ ) Nech sa páči, pán poslanec Tomáš Šudík.
Pado, Martin, poslanec NR SR (2011-02-10):
Ďakujem pekne za slovo. Pán poslanec Kvasnička, no poviem úprimne, keď rozdelím vaše vystúpenie, tak ako bolo rozdelené, na dve časti, tak tá včerajšia časť bola lepšia. Ale, viete, zavedenie frekvencie psychotestov na skúmanie iracionality jednej skupiny obyvateľov znamená diskrimináciu práve tejto skupiny obyvateľov. Zavedenie psychotestov na tejto skupine obyvateľov znamená, že z nich urobíte pokusných králikov na základe nejakých pseudoargumentov a pseudofaktov, ktoré naozaj s tým, čo sa snažia, kvázi riešiť, nemajú nič spoločné. Netreba vždycky takýmto spôsobom odsudzovať ľudí, ktorí majú možno iné záľuby ako iná skupina obyvateľov. A netreba stavať proti sebe v spoločnosti dve skupiny ľudí, jedných, ktorí tejto záľube neholdujú, a druhých, ktorí tejto záľube holdujú. Potom by sme mohli takto stavať proti sebe aj záhradkárov, ktorí používajú pesticídy, a nás, druhých, ktorí pesticídy nepoužívame. Ďakujem pekne.
Petrák, Ľubomír, poslanec NR SR (2017-12-12):
Že ak by som, ak by som, ak by som v tomto, v tomto pokračoval, tak presne v tomto období, keď došlo k tomuto prevodu majetku, došlo aj k takým činnostiam, ako je outsourcovanie rôznych činností, ako sú servisné činnosti, opravy a podobné veci, ktoré sú v mnohých prípadoch predražené. Ale keby som sa na to pozeral ešte z iného pohľadu ako pohľadu mestského poslanca Bratislavy, tak sa spýtam, keďže Bratislava napríklad v Bratislavskej vodárenskej spoločnosti má absolútnu majoritu a všetky ostatné obce a mestá v Bratislavskom kraji sú obyčajnými štatistami v tomto, tak, tak potom poďme, poďme na základe občianskeho princípu a hľadania absolútnej pravdy povedať, že Bratislava v týchto orgánoch nebude mať absolútnu majoritu, a poďme povedať, že bez súhlasu nejakej časti tých ostatných dotknutých území nebudú môcť niektoré rozhodnutia byť prijímané, lebo sú proti rozhod..., lebo sú proti tým obciam a mestám, ktoré sa na danom území nachádzajú a nemajú žiadne právomoci ovplyvňovať toto dianie. Aj toto je druhá časť pravdy, o ktorej v tejto chvíli nehovoríte. A je to pravda, ktorú ako, ako kritiku pociťujú obyvatelia miest a obcí napríklad Bratislavského kraja. Čiže toto sú všetko veci, o ktorých treba pravdepodobne úplne legitímne hovoriť. Ale skúsme mať širší a vyváženejší pohľad. Argumentujete, že občania nemajú byť za oponou. Ja s vami absolútne súhlasím. A som, som zástancom toho, aby bola dostatočná verejnosť, a myslím si, že aj v rámci obce, ktorú v tejto chvíli predstavujem a riadim, sa snažím o maximálnu možnú otvorenosť, aká sa dá, aká sa dá dosiahnuť, ale zase na druhej strane si úplne úprimne položme ruku na srdce, ak máte rôzne, ak máte napr. územné rozhodnutie, stavebné konanie, medzitým máte ešte EIA, ak skupina dvoch alebo troch ľudí, ktorí sa vydávajú za občianske združenie, vám úspešne likviduje dobré rozvojové zámery počas období 5-7 rokov, až sa dostanete do stavu, že nie ste schopní čerpať napríklad eurofondy, tak je to na škodu daného územia, a nie je to v prospech daného územia. Veľmi podobne, veľmi podobne, aj keď tu už je to trošku vyváženejšie, je otázka napríklad pri nakladaní povolení na výrub s drevinami. Áno, na jednej strane máte prípady, taký, aký je Koliba, ale na druhej strane je to čisté absolútne vydieranie zelených environmentalistov, ktorí nedovolia nakladať s výrubom drevín, ktoré, ktoré sú aj zdravotne poškodené. A ak sa pozriem na zákon, ktorý je platný dnes, že trebárs do tohto konania sa v Bratislave môže prihlásiť aktivista z Čiernej nad Tisou, čo zase absolútny nonsens a absolútne nepochopenie logických súvislostí. Áno, existuje v našom práve rad anomálií, ale tie anomálie nie sú jednosmerné a nie sú všetky namierené proti občanovi, sú namierené aj proti samospráve, ale treba povedať, že predovšetkým veľmi často sú namierené proti zdravému rozumu, a skúsme sa na tieto veci pozerať takto. Ďakujem.
P. Hrušovský, predseda NR SR: (2002-11-06):
Pani poslankyňa, guráž do toho. E. Černá, poslankyňa: Vážený pán predseda, vážený pán minister, vážení kolegovia. Predkladám vám spravodajskú správu k vládnemu návrhu zákona, ktorým sa mení a dopĺňa zákon č. 281/2002 Z. z. o prídavku na dieťa a o príspevku k prídavku na dieťa, tlač 64. Vystúpiť na dnešnej schôdzi Národnej rady k uvedenému návrhu vlády ma určil Výbor Národnej rady Slovenskej republiky pre sociálne veci a bývanie na svojej 2. schôdzi. V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej  stránky všetky náležitosti uvedené v § 67 a § 68 zákona č. 350/1996 Z. z., ako i náležitosti určené v legislatívnych pravidlách. Z tohto vyplýva, že návrh zákona obsahuje paragrafové znenie a dôvodovú správu. Vzhľadom na možnosti štátneho rozpočtu na rok 2003 a potrebu zníženia finančných prostriedkov určených na výplatu prídavku na dieťa a príspevku k prídavku na dieťa treba podľa navrhovateľa upraviť výšku prídavku na dieťa a príspevku k prídavku na dieťa a súčasne posunúť účinnosť valorizačného mechanizmu. Navrhovaná zmena znamená úsporu v štátnom rozpočte na rok 2003 cca 1,8 miliardy. Dámy a páni, s ohľadom na oprávnenia, ktoré pre mňa ako spravodajkyňu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z.  na tom, že po rozprave odporučí uvedený návrh zákona prerokovať v druhom čítaní.
Figeľ, Ján, podpredseda NR SR (2015-05-13):
Na vystúpenie pána poslanca Štefana Kuffu sú tri faktické. Nech sa páči, Peter Muránsky.
Grendel, Gábor, podpredseda NR SR (2021-05-14):
S reakciou na faktické poznámky pán predseda Národnej rady, nech sa páči.
Jurinová, Erika, podpredsedníčka NR SR (2015-05-29):
Ďakujem pekne. Otváram všeobecnú rozpravu. Nedostala som žiadnu písomnú prihlášku. Pýtam sa, či sa niekto okrem pána spravodajcu hlási do rozpravy ústne. Pán poslanec Brocka (reakcia z pléna), procedurálny, takže nie, pán poslanec Brocka nie je prihlásený do rozpravy. Uzatváram týmto možnosť prihlásenia sa a dávam slovo jedinému rečníkovi pánovi spravodajcovi Viliamovi Novotnému. Nech sa páči.
Brocka, Július, poslanec NR SR (2013-12-17):
Dáma a páni, vážení kolegovia, už cítiť, že sa približuje vianočná nálada aj sem do tejto sály, do týchto priestorov, ktoré zívajú prázdnotou napriek tomu, že rokujeme alebo na programe je tak vážna téma, a to preto, že bežia rôzne predvianočné spoločenské podujatia, predvianočné stretnutia na rôznych úrovniach, na ktorých sa naši kolegovia zúčastňujú, hoci by možno tiež radi sa zapojili do diskusie a vyslovili svoj názor. A keďže tu nie sú aj niektorí moji kolegovia z klubu, považujem za svoju povinnosť predkladateľom oznámiť, že všetci poslanci z klubu Kresťanskodemokratického hnutia tento návrh podporia. Tento návrh novely zákona o umelom prerušení tehotenstva posilňuje ochranu života. A posilňovanie ochrany života je pre nás na prvom mieste. Je to pre nás v klube KDH zásadná otázka. A ja by som si len želal, aby tak urobili všetci poslanci aj v ostatných poslaneckých kluboch. Ďakujem za vašu pozornosť.
Jurinová, Erika, podpredsedníčka NR SR (2014-11-10):
Pán poslanec Lipšic? Martin Chren chce reagovať, takže nech sa páči, reakcia na faktickú poznámku.
Grendel, Gábor, podpredseda NR SR (2022-12-06):
S ďalšou faktickou poznámkou pán poslanec Kočiš.
Blanár, Juraj, podpredseda NR SR (2021-10-27):
Vážené pani poslankyne, páni poslanci, tak ako som avizoval, pán minister zdravotníctva bol už nablízku. Môžeme teda pokračovať v rokovaní o prvom čítaní vládnom návrhu zákona o kategorizácii ústavnej zdravotnej starostlivosti a o zmene a doplnení niektorých zákonov, parlamentná tlač 706, návrh na pridelenie výborov v rozhodnutí 736. Udeľujem teraz slovo pánovi ministrovi zdravotníctva Slovenskej republiky Vladimírovi Lengvarskému, aby vládny návrh zákona uviedol, nech sa páči. (Rokovanie o vládnom návrhu zákona o kategorizácii ústavnej zdravotnej starostlivosti a o zmene a doplnení niektorých zákonov , tlač 706.)
Ďuriš Nicholsonová, Lucia, podpredsedníčka NR SR (2018-06-18):
Otváram teraz možnosť prihlásiť sa do rozpravy k tomuto bodu ústne. Končím možnosť prihlásiť sa. Prihlásila sa pani poslankyňa Nehézová, nech sa páči.
Grendel, Gábor, podpredseda NR SR (2022-10-06):
Pán poslanec Marek Šefčík.
Pčolinský, Peter, podpredseda NR SR (2022-10-25):
Ďakujem pekne. Do rozpravy som dostal jednu písomnú prihlášku, prihlásil sa pán poslanec Jozef Hlinka, ktorému zároveň odovzdávam slovo.
B. Bugár, podpredseda NR SR: (2002-07-02):
(Hlasovanie.) Prítomných 108 poslancov, za návrh hlasovalo 103, zdržali sa 2, nehlasovali 3. Konštatujem, že sme schválili vládny návrh zákona, ktorým sa mení a dopĺňa zákon č. 59/1965 Zb. o výkone trestu odňatia slobody v znení neskorších predpisov, zákon Národnej rady Slovenskej republiky č. 156/1993 Z. z. o výkone väzby a o zmene a doplnení niektorých zákonov. Spoločným spravodajcom je pán poslanec Brňák. Nech sa páči, máte slovo. P. Brňák, poslanec: Ďakujem pekne, pán predsedajúci. Môžeme dať hlasovať o bodoch spoločnej správy, sú tam celkove 2 body spoločnej správy, ktoré gestorský výbor odporúča schváliť.
D. Jarjabek, poslanec: (2003-11-07):
Ďakujem. (Potlesk.)
Bugár, Béla, podpredseda NR SR (2019-11-26):
Pán poslanec Poliačik.
Blaha, Ľuboš, podpredseda NR SR (2024-01-11):
Pán poslanec Marek Lackovič. Pán poslanec tu nie je, takže poprosíme ďalšieho. Pán poslanec Tomáš Szalay, nech sa páči. Takže pán poslanec Marián Viskupič, nech sa páči. Máte čas, v pohode.
P. Hrušovský, podpredseda NR SR: (2002-03-20):
(Hlasovanie.) 121 prítomných, 113 za, 5 sa zdržalo, 3 nehlasovali. Schválili sme tieto návrhy. F. Halmeš, poslanec: Ďalej odporúča hlasovať spoločne o bodoch 3 až 17 uvedených v IV. časti tejto spoločnej správy a odporúča ich schváliť.
Šeliga, Juraj, poslanec NR SR (2022-10-05):
Ďakujem pekne. Pán poslanec Šefčík, máte pravdu, ja som to nepovedal celé. To, čo ste povedali, je upravené v zákone, samozrejme, obecná vlajka, keď príde štátna návšteva, to je úplne upravené. Ja som to vnímal ako rámec a princíp, že proste vo všeobecnosti štátna vlajka, vlajka Európskej únie a potom prípadne tá čierna zástava,. Samozrejme obce, vyššie územné celky, to je úplne jasne dané a definované. Ďakujem veľmi pekne za vašu poznámku, pán poslanec Svrček, ja si rád prečítam to rozhodnutie. Priznám sa, nevedel som, že španielsky najvyšší súd sa touto témou zaoberal. Len zopakujem, že naozaj, keď sa na text tej formulácie, ktorú ponúkajú navrhovatelia, pozrieme striktne právne, tak proste to je, ide to proti jednej skupine, to je úplne zrejmé, nie je to jasne definované. Nie je jasne definované nikde inde v zákone, aký to je symbol. Rovnako sa to netýka nikoho iného. Lebo tu bola debata o tom, samozrejme, aj v rozprave a koniec koncov aj teraz vo vašich faktických poznámkach, že čo by malo teda visieť pred tou, pred tou budovou a aj navrhovatelia hovorili, že len štátna vlajka, Únia, čierna zástava, obec, vyšší územný celok. No len nie je úplne jasné, že prečo to potom nenapísali takto a prečo to napísali úplne cielene, aby poukázali na jednu skupinu ľudí. Tváriť sa, že to je proti všetkým vlajkám, to tak proste nie je napísané. A plus, pred žiadnou budovou, pokiaľ mám dobré informácie, nebola na oficiálnom stožiari dúhová vlajka. (Reakcie z pléna.) Okej, v poriadku, vy hovoríte, že bola, ja toto som nezachytil, ale faktom je, že tak ako ste to napísali, je to napísané proti jednej skupine a široký okruh ďalších to vôbec nijakým spôsobom nepokrýva. Ďakujem pekne za... (Prerušenie vystúpenia časomerom.)
Pčolinský, Peter, poslanec NR SR (2020-04-07):
Ďakujem pekne. Čo sa týka časti, kde si hovoril o tomto návrhu zákona, resp. o plastových, o zálohovaní platových fliaš, tak ja musím povedať, že návrh zákona, ktorý rieši zálohovanie plastových fliaš, ja osobne som za neho hlasoval, lebo ho považujem za dobrý návrh zákona, možno nie dokonalý, ale hlasoval som za neho. A napriek tomu si takisto myslím, že v tejto dobe je dobré odložiť účinnosť tohto návrhu zákona, ktorý bol prijatý predchádzajúcou vládou, pretože máme podstatne dôležitejšie problémy, ktoré musíme riešiť, ale zároveň musíme trošku aj pozerať na to, či prevádzky, ktoré majú, ktoré majú zálohovať, resp. zbierať tieto plastové fľaše, či sú v stave, či sú schopné to robiť. A čo sa týka časti, kde si hovoril o potravinovej sebestačnosti, tak len aby páni poslanci boli trošku v obraze, keď nastupovala SNS na rezort pôdohospodárstva, tak saldo zahraničného obchodu bolo niekde na úrovni 1 mld. euro. Čiže, vážení páni poslanci, v roku 2016 Slovenská republika doniesla, resp. doviezla potraviny v objeme zhruba 1 mld. euro. Keď pani ministerka Matečná končila, to saldo bolo 1,7 mld. euro. To znamená o 70 %, o 70 % sa zvýšil dovoz potravín na Slovensko za štyri roky a ja som veľmi rád, že tejto téme sa, Jaro, venuješ, pretože aj teraz v tejto kríze vidíme, že Slovensko môže mať v budúcnosti veľmi veľký problém, pokiaľ nebudeme potravinovo sebestační, aj Štátne hmotné rezervy hlásia, že majú prázdne sklady.
M. Sabolová, poslankyňa: (2010-03-02):
A, pán poslanec, žiadna očkovacia látka nie je na 100 % istá. Škodlivé reakcie vakcín rôznych sú nevyspytateľné a my sami dobre, tak ako vy ako lekár a ja ako nelekár, ale poslanec, keď sa na mňa obrátili mnoho ľudí, sa s tým stretávame, že môžu mať aj vedľajší účinok úplne nečakaný. Čiže nie je na 100 % istá. Práve zo včera mám z veľmi blízkeho okolia skúsenosť po očkovaní 12-ročného dieťaťa, ktoré nadobudlo vedľajšie účinky. Nebudem konkretizovať. Čiže očkovanie nie je nevyhnutné v tejto veci, ale je užitočné. To sa vyjadril virológ, to nie je môj názor. Áno, je dobré, ale nie je nevyhnutné a nie všetky očkovacie látky sú isté. A... (Prerušenie vystúpenia časomerom.)
Sulanová, Magdaléna, poslankyňa NR SR (2021-10-21):
Vážený pán predsedajúci, v rozprave vystúpili traja poslanci, nebol podaný žiaden návrh. Dajte, prosím, hlasovať o tom, že Národná rada Slovenskej republiky schvaľuje uznesenie tak, ako bolo predložené predkladateľmi a ktoré je uvedené v prílohe správy výboru.
Hort, Milan, podpredseda NR SR (2010-11-30):
Ďakujem. Reagovať bude teraz pán poslanec Kažimír. Nech sa páči.
Číž, Miroslav, podpredseda NR SR (2015-05-15):
Ďakujem. Spravodajské stanovisko v mene gestorského výboru uvedie pán poslanec Brocka, má slovo.
Laššáková, Jana, podpredsedníčka NR SR (2014-12-03):
Na vystúpenie pána podpredsedu vlády a ministra vnútra je jedna faktická poznámka pána poslanca Jurzycu. Končím možnosť prihlásiť sa s faktickými poznámkami. Nech sa páči, pán poslanec.
Pleštinská, Zita, poslankyňa NR SR (2021-03-31):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Figeľ, Ján, podpredseda NR SR (2014-10-29):
Nech sa tak stane. Otváram všeobecnú rozpravu. Do rozpravy som nedostal zatiaľ žiadnu písomnú prihlášku. Pýtam sa, či sa niekto hlási ústne. Nie je tomuto tak, takže vyhlasujem všeobecnú rozpravu za skončenú. Nepredpokladám, že by ste sa ešte chceli vyjadrovať. Ani navrhovateľka, ani spravodajkyňa. Prerušujem rokovanie o tomto bode programu. Dámy a páni, teraz nasleduje prvé čítanie o návrhu poslancov Lucie Nicholsonovej, Jany Kiššovej a Martina Poliačika na vydanie zákona, ktorým sa mení a dopĺňa zákon č. 40/1964 Zb., teda Občiansky zákonník v znení neskorších predpisov a o zmene a doplnení niektorých zákonov. Tento návrh je uvedený ako tlač 1178 a návrh na jeho pridelenie na prerokovanie do výborov má rozhodnutie č. 1193. Dávam teraz slovo poslankyni Lucii Nicholsonovej, aby tento návrh zákona uviedla. (Rokovanie o návrhu poslancov Národnej rady Slovenskej republiky Lucie Nicholsonovej, Jany Kiššovej a Martina Poliačika na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a o zmene a doplnení niektorých zákonov , tlač 1178.)
Paška, Pavol, predseda NR SR (2013-06-19):
(Hlasovanie.) 141 prítomných, 86 za, 8 proti, 44 sa zdržalo, 3 nehlasovali. Schválili sme novelu zákona č. 275 o informačných systémoch verejnej správy. Ešte raz poprosím, pán poslanec, uviesť aj hlasovanie v druhom čítaní o vládnom návrhu zákona o organizácii miestnej štátnej správy, tlač 476. (Hlasovanie o vládnom návrhu zákona o organizácii miestnej štátnej správy a o zmene a doplnení niektorých zákonov , tlač 476.)
Mazurek, Milan, poslanec NR SR (2020-04-07):
Ďakujem pekne kolegom, ktorí na mňa reagovali. Pán poslanec Čekovský, na jednej strane tu vláda vystupuje s tým, že jej máme dôverovať, máme jej veriť, je v takom a takom stave, že nemáme sa do toho montovať, na druhej strane sa pýtate, čo sme urobili my k návrhu, ktorý bol podaný dnes ráno, tu kolega Martin Beluský, ktorý sedí vedľa mňa, na výbore pre financie a rozpočet povedal presne pozmeňujúci návrh, ktorý riešil to, čo som hovoril v rozprave, samozrejme, ste zaňho nezahlasovali. To znamená, povedzte mi, čo ešte viac pre vás môžme urobiť, aby ste boli spokojní a rozhodli ste sa podporiť dobrú vec a pomôcť tak aspoň čiastočne, ale aspoň nejako občanom Slovenskej republiky. Kolega Tomáš Taraba vás tu krásne vysmial, pretože keď si pozriete dnes stránku Železníc Slovenskej republiky, tak si pokojne zajtra, pozajtra kúpite lístky na rýchliky. Jazdí 5-6 rýchlikov z Košíc do Bratislavy denne, takže špičkové pravidlá, dúfam, že ho budú policajti a vojaci zastavovať, tieto vlaky, a každého kontrolovať na každom tom jednotlivom úseku, keď prechádza z okresu do okresu. No a, pán poslanec Kašper, vy ste presne ten človek, ktorý má totálne že otrockú mentalitu. Vy ste denne svojím otrokárom trikrát bičovaní a potom príde deň, keď vás bičujú len dvakrát, a vy poviete, to je super, to je špičkový otrokár a ešte tým ostatným ľuďom poviete, ja mám najlepšieho otrokára na svete a som šťastný, že môžem robiť pod ním. A čo sa týka tých vašich výpočtov, tak ja vám poviem tiež jeden výpočet. Zoberte si hypotéku 75-tisíc eur, 30 rokov splácanie, 1,5-percentný úrok. Pomerne výhodná hypotéka, povieme si. Ešte aj po 15. roku splácania je mesačný úrok z toho, z tej splátky 50 eur. To znamená, za šesť mesiacov 300 eur predražená hypotéka. A to hovoríme po 15 rokoch splácania. Koľko ľudí sa nachádza v tej dolnej a úplne možno začiatočnej hranici. To znamená, nehovoríme tu o nejakom eure na mesiac, ako ste tu prichádzali s tými výpočtami, ale znovu hovorím, vy sa budete tých bánk zastávať za každú cenu, pritom úlohou vás tu v Národnej rade nie je bojovať za tých, ktorí zarábajú 640 mil. eur čistého zisku ročne, ale tých, ktorí potrebujú v tejto súčasnej ťažkej kríze prežiť.
Taraba, Tomáš, poslanec NR SR (2021-09-24):
Pani kolegyňa, tú modlitbu nebudem komentovať, ale vrátim sa k tomu úvodu. Vy ste povedali, že parlament je miesto, kde meníme ľudí k lepšiemu. Tak podľa mňa vy nechápete, o čom je parlament, pretože my nie sme nejaký výchovný ústav, my vôbec nemáme ani mandát, aby sme ľudí menili k lepšiemu. My máme prijímať zákony a tie zákony by mali byť v súlade s ústavou, to je jediné a mali by byť pre blaho ľudí, to znamená, mali by byť pre to, aby sa na Slovensku dobre žilo, ale my nemáme za úlohu meniť ľudí k lepšiemu. Pri deťoch sú rodičia, kolektív, možno pre niekoho cirkev a podobne, ale určite nie tento parlament. Takže ak máte túto úlohu, podľa mňa si pletiete trochu, že o čom ten parlament je, lebo to potom zaváňa takým sektárstvom. A práve to je ten problém, že vy asi chcete meniť ľudí k lepšiemu ako nejaký výchovný ústav, ale zabúdate na to, že tie zákony, ktoré tu prijímate, sú poväčšine v rozpore s ústavou. Obchádzate to cez vydávanie rôznych vyhlášok a podobne. Takže ja by som nemal taký vzletný cieľ, že teda aby sme vychovávali ľudí, to vôbec tento mandát my od ľudí nemáme, ale práve skôr buďme teda pri zemi, berme to tak skromne a radšej to robme poriadne, to znamená, prijímame zákony, ktoré sú na blaho ľudí a ktoré sú najmä v súlade s Ústavou Slovenskej republiky. A keď toto budete robiť, to úplne bude stačiť. Ďakujem.
Hatráková, Katarína, poslankyňa NR SR (2022-05-24):
Ďakujem pekne. Len sa chcem poďakovať pánovi ministrovi a ministerstvu za túto aktivitu, pretože je to práve takou reakciou, veľmi flexibilnou reakciou na potreby terénu. A tak ako ste spomínali, myslím, že ešte len v čase sa ukáže, že či treba nejakú špecifickú reguláciu, ale verím, že akoby ten terén si to bude vedieť ustrážiť. Takže ďakujem veľmi pekne.
Laurenčík, Milan, podpredseda NR SR (2021-02-25):
Pán poslanec Marek Kotleba, nech sa páči.
P. Paška, predseda NR SR: (2007-09-13):
(Hlasovanie.) 126 prítomných, 77 za, 3 proti, 46 sa zdržalo. Konštatujem, že sme postúpili návrh zákona do tretieho čítania . Otváram rozpravu v rámci tretieho čítania. Pýtam sa, či sa chce niekto prihlásiť. Nie. Uzatváram rozpravu a budeme hlasovať, pani spravodajkyňa.
Mikuš, Jozef, poslanec NR SR (2010-12-02):
Hlasovali sme o všetkých pozmeňujúcich... (Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2013-09-25):
Faktické poznámky na vystúpenie pani podpredsedníčky nie sú. Uzatváram možnosť sa prihlásiť s faktickou poznámkou a teraz dám slovo pani poslankyni Lucii Žitňanskej, ktorá je písomne prihlásená do rozpravy. Chcela by som ešte doplniť, že do rozpravy písomne prihlásený je ešte pán poslanec Zajac a pán poslanec Fronc. Poprosím technikov. Ďakujem. Pani poslankyňa Lucia Žitňanská.
Valocký, Jozef, poslanec NR SR (2011-09-08):
Ďakujem pekne pán predsedajúci. S pani poslankyňou som bol minulé volebné obdobie v zdravotnom výbore a nikto, kto nás dvoch pozná, nemôže povedať, že sme nejako k sebe naklonení našimi názormi a tak ďalej, ale výnimočne súhlasím s vami, pani poslankyňa. Keďže nemôžem dávať otázky pánovi ministrovi, ale musím dať na vás, tak čo si myslíte, pani poslankyňa, prečo je taký problém pánovi ministrovi vybrať toto zo zákona? Dať to preč, vernostné systémy, zľavy, reťazce lekární? No skutočne to evokuje, že je tento zákon pripravený pre finančnú skupinu Penta. Ja sa divím ministrovi, že sa nechá takto molestovať s touto Pentou neustále. Však to dajme zo zákona von. Prerušme tie konania a prerušme rokovanie o tom. Vylepšite tento zákon. Nie je absolútne problém. Prečo to nemôžeme urobiť? Čo sa týka zliav liekov, prosím vás pekne, veď cenu lieku určuje ministerstvo zdravotníctva. Tak ak liek A stojí sto korún a lekáreň dá zľavu desať korún, čiže bude ho predávať za deväťdesiat korún, veď ministerstvo nech určí jeho cenu deväťdesiat korún. A je po probléme. Nemusíme tu neustále rokovať. Už pomaličky tento parlament a všetky zdravotnícke zákony, my nerokujeme o ničom inom, len o finančnej skupine Pente. Však už by sme si to mali uvedomiť a možnože skutočne pán minister by už nemusel na seba nechať toľkoto útočiť, keby nejako inak spravil tie zákony alebo inak, alebo rozumnejšie, lebo ako to už mám povedať. Ďakujem veľmi pekne.
Laššáková, Jana, podpredsedníčka NR SR (2013-05-14):
Nech sa páči, pán poslanec Zajac, ktorý sa prihlásil do rozpravy za poslanecký klub Kresťanskodemokratického hnutia.
Beluský, Martin, poslanec NR SR (2016-03-23):
Sľubujem. (Potlesk.)
Pčolinský, Peter, podpredseda NR SR (2023-02-10):
Pán poslanec, pán poslanec Suja, budete mať faktickú. Pán poslanec Vetrák, nech sa páči.
Danko, Andrej, predseda NR SR (2018-12-05):
Vážení páni poslanci, vážené panie poslankyne, dovoľte mi, aby som na balkóne privítal študentov Gymnázia s vyučovacím jazykom maďarským z Dunajskej Stredy. (Potlesk.) Vážení páni poslanci, vážené panie poslankyne, poprosím, keďže schvaľujeme aj štátny rozpočet, o chvíľku strpenia, mali by sa zúčastniť aj zástupcovia vlády, takže predpokladám, že by sme o 11.08 hod. mohli hlasovať. (Krátka prestávka.) (Po prestávke.)
Hlina, Alojz, poslanec NR SR (2014-07-02):
Ďakujem veľmi pekne. Ja sa pokúsim podrobiť tento návrh v rozprave takej analýze, prečo je zlý a v čom je zlý. Teraz, ak dovolíte, jednu vec nedá mi nepovedať, aj keď si tým zjavne asi nepomôžem, procedurálne. Ja sa strašne nerád dostávam pod tlak. Procedurálne som si to predstavoval tak, že keď niekto príde a povie, že ide spievať hymnu, prípadne nejaký dôvod povie, aspoň oznámi. V zásade nie som celkom konformný s tým, že sa niekto postaví a začne spievať hymnu, a tým pádom vystaví pod určitý tlak ostatných, ako zareagujú. Podľa mňa mi to príde nenáležité tej hymne. Naozaj procedurálne by som poprosil, keby niekoho ešte napadlo spievať hymnu, ja nehovorím, že nemôže to byť, však, nech sa páči, len treba uviesť, prepáčte, že idete spievať hymnu, že dôvodom, prečo je hymna, je, že chcete ochraňovať záujmy ľudí tejto republiky kvôli vode. (Potlesk.) Vtedy sa na to nejakým spôsobom pripravíme. Takto mi to prišlo trošku nekorektné a neúctivé k hymne ako symbolu. Ďakujem.
P. Paška, predseda NR SR: (2008-07-02):
Pán predseda Minárik, to je faktická poznámka, ktorou ste chceli reagovať na... Pán poslanec Mikloško, môžem vás poprosiť, aby ste ukončili svoje vystúpenie, tak ako rozhodla Národná rada? (Hlas v sále.) Pán poslanec, chcem vás požiadať, aby ste rešpektovali názor väčšiny. Národná rada rozhodla o skrátení rozpravy. Chcem dať priestor pánovi Minárikovi, aby sa mohol vyjadriť. Ja to robím kvôli vám skutočne, lebo on už je prihlásený veľmi dlho. (Reakcie v pléne.) Takže, pán poslanec, je tu viacero snáh o reakciu na vaše vystúpenie, takže by som vás poprosil, keby... Budeme pokračovať zajtra o 9.00 hodine. Dámy a páni, v zmysle schváleného programu budeme pokračovať neverejným rokovaním. Je mi ľúto, pán Mikloško, ale budeme pokračovať o 9.00 hodine podľa schváleného programu. Ďakujem. Dovidenia. (Prerušenie rokovania o 18.38 hodine.)
Blaha, Ľuboš, podpredseda NR SR (2023-11-16):
Pán Pročko, poprosím vás, venujte sa programovému vyhláseniu vlády. Ďakujem pekne. Upozornil som kolegov, aby bol pokoj v sále. Ďakujem za upozornenie, pokračujeme, vďaka.
P. Hrušovský, predseda NR SR: (2005-02-03):
(Bod programu sa skončil o 14.30 hodine.) Panie poslankyne, páni poslanci, viac otázok na členov vlády poslanci nepredložili, preto sa chcem opýtať, keďže v zmysle rokovacieho poriadku je od 14.00 do 15.00 hodiny každý štvrtok vyhradený na odpovede na otázky poslancov na predsedu vlády, členov vlády a generálneho prokurátora, sme čas nevyčerpali, či je všeobecný súhlas, aby sme pokračovali v rokovaní Národnej rady ďalším bodom programu, ktorým sú... Je všeobecný súhlas, páni poslanci? (Súhlasná reakcia pléna.) Áno. ... ktorým sú, ďakujem pekne, interpelácie poslancov a písomné odpovede členov vlády na interpelácie poslancov. Otváram bod rokovania interpelácie poslancov . Chcem informovať pánov poslancov, ktorí chcú interpelovať členov vlády, aby v zmysle príslušných ustanovení zákona o rokovacom poriadku ústne prednesenie interpelácie nepovažovali v zmysle zákona za predloženú interpeláciu, ktorá ich nezbavuje povinnosti predložiť túto interpeláciu písomne predsedovi Národnej rady. Chcem vás informovať, že som dostal písomne dve prihlášky do tohto bodu programu: pán poslanec Fajnor za poslanecký klub Komunistickej strany Slovenska a pán poslanec Kolesár za poslanecký klub Hnutia za demokratické Slovensko – Ľudová strana. Nech sa páči, pán poslanec Kolesár, Fajnor, nie je prítomný. Nech sa páči, pán poslanec Kolesár, máte slovo.
Svrček, Miloš, poslanec NR SR (2023-02-02):
Ďakujem pekne za vystúpenie. Pán poslanec, absolútne s tebou súhlasím, lebo, ako aj v rozprave som spomenul, každý občan Slovenskej republiky má plné ústavné právo na to, aby bola zabezpečená rodičovská penzia. A áno, viackrát nás kontaktoval aj predovšetkým rezort práce, sociálnych vecí a rodiny s týmito otázkami, takže ja by som možno aj cez túto faktickú poznámku chcel poďakovať zamestnancom príslušných sekcií, ako aj pánovi ministrovi práce Milanovi Krajniakovi, že konštruktívne sa dalo baviť pri príprave tohto návrhu s rezortom práce. A ja som veľmi rád, že po odbornej diskusii s ministerstvom práce sa pripravil takýto návrh. A veľmi si vážim aj vašu podporu, že podporíte tento návrh, aby sa posunul do druhého čítania tak, aby rodičia vojakov, policajtov, celkovo príslušníkov silových zložiek mali zabezpečenú túto rodičovskú penziu od svojich detí, ktoré vychovali. Takže tak aj keď ma sledujú rodičia vojakov, policajtov, ako i ďalších silových zložiek, chceme, aby ste mali zabezpečené toto ústavné právo a vyplatenú rodičovskú penziu, rodičovský bonus, tak ako aj ďalší občania nášho štátu. Ďakujem pekne.
M. Hort, podpredseda NR SR: (2010-01-20):
A budeme pokračovať rokovaním v skrátenom legislatívnom konaní druhým čítaním o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov . Výsledky rokovania výborov sú pod tlačou 1478a. Pozerám, či je tu prítomný podpredseda vlády a minister vnútra Slovenskej republiky pán Robert Kaliňák. Neevidujem jeho prítomnosť v sále, a preto vyhlasujem päťminútovú prestávku a prosím, aby tí, čo môžu a majú na neho kontakt, nech skúsia zabezpečiť jeho prítomnosť, aby sme nemuseli predlžovať rokovanie. (Krátka pauza.) Prerušujem prestávku a budeme pokračovať. Dávam slovo pánovi ministrovi, aby uviedol zákon, tlač 1478. Nech sa páči.
Ferenčák, Ján, poslanec NR SR (2021-06-24):
Ďakujem, pán predsedajúci. Chcem požiadať o termínovanie bodov 61 (tlač 546), 62 (tlač 579), 63 (tlač 580) a 64 (tlač 581) na stredu 30. 6. na 9.00 hod. Ďakujem.
Laššáková, Jana, podpredsedníčka NR SR (2012-11-29):
Pani podpredsedníčka Jurinová, nech sa páči.
Paška, Pavol, poslanec NR SR (2011-09-14):
(Nie je zapnutý mikrofón, preto je slabo počuť.) Výnimočné. To ešte máte niekoho.
Paška, Pavol, predseda NR SR (2012-05-04):
Pani poslankyňa Obrimčáková.
Baránik, Alojz, poslanec NR SR (2023-03-14):
Všetky námietky proti tomuto návrhu sa dajú zhrnúť asi pod dve alebo tri kategórie. Prvá je, že sa tam môže jednať o viacej osôb. Nie, jedná sa len o jedinú osobu. Spojka ale, upozorňujem teda poslancov, prečít... predpokladal by som, že takúto schopnosť rozlišovať právny text by mal mať každý poslanec spoj, spolka, spojka ,ale´ je vzájomne vylučujúca. Buď jeden, alebo druhý. Takto je to napísané. Takže nehovorte tu o pluralite tých osôb. Je tam napísané len jedna osoba. Za druhé, je druhá skupina námietok. Je tu v oblasti toho, že čo keď a keď nastane taká situácia alebo iná situácia. No, preto je tam napísané, že o tom, že či tá situácia znesie toho rodiča tam, alebo už nie, o tom rozhoduje lekár. To je jeho rozhodnutie. Proti takému rozhodnutiu je možné sa brániť súdnou cestou alebo prostredníctvom možno úradu na, úradu na dohľad. Ale rozhodnutie je na lekárovi, čiže táto debata by mala skončiť. A teraz celá táto debata mi pripadá ako tá, ktorú vedú sudcovia o tom, že nedá sa, nedá sa to urobiť, aby sme mali u nás súdnictvo také, ako je v Rakúsku alebo v Nemecku. Proste sa to nedá. Nie sme to schopní a je to aj zbytočné. Načo, veď takto nám to stačí. Nie, nestačí. Jednoducho je na to prá... a nedebatujte, prosím, o tom, že či je na to právo. Je na to právo a teraz môžme zahltiť Ústavný súd nejakými žalobami, ale tu sa to dá vyriešiť jednoduchým zákonom. Je nesprávne tomu odporovať.
P. Paška, predseda NR SR: (2006-10-18):
(Hlasovanie.) 140 prítomných, 32 za, 23 proti, 83 sa zdržalo, 2 nehlasovali. Konštatujem, že sme neschválili uvedený návrh uznesenia. Budeme ďalej pokračovať v prvom čítaní hlasovaním o návrhu skupiny poslancov Národnej rady Slovenskej republiky na vydanie zákona, ktorým sa   mení    zákon   Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov. Ide o tlač 97. Poprosím pána poslanca Bélu Bugára, aby uviedol hlasovanie.
Klus, Martin, poslanec NR SR (2016-04-21):
Ja sa napriek všetkému povedanému chcem poďakovať pánovi podpredsedovi najmä za jeho záverečné slová, kde hovoril o tom, že strana MOST – HÍD chce byť konštruktívnou stranou v zmysle koalično-opozičnej spolupráce. A v tejto súvislosti si dovoľujem mať jednu otázku, a teda že či môžme zabudnúť na praktiky z minulosti, a teda že nezáleží na tom, čo sa podáva, ale kto to podáva. A teda chcel by som vedieť, že či môžme očakávať aj vašu podporu v prípade našich konštruktívnych návrhov. Niektoré som naznačil už vo svojom včerajšom príspevku. Ďakujem veľmi pekne.
Laurenčík, Milan, podpredseda NR SR (2022-03-30):
Pani poslankyňa Magdaléna Sulanová má faktickú poznámku, nech sa páči.
Danko Andrej, predseda NR SR (2019-12-03):
Námietka? Prosím, prezentujme sa a hlasujeme. (Hlasovanie.) Prítomných 139 poslancov, za 44, proti 83, zdržalo sa 11, nehlasoval 1. Konštatujem, že sme návrh neschválili.
Laššáková, Jana, podpredsedníčka NR SR (2014-11-10):
Dám ďalšie procedurálne návrhy a potom spravím k tomu nejaký záver. Pán poslanec Viskupič, nech sa páči.
Jurinová, Erika, podpredsedníčka NR SR (2014-09-11):
Ďakujem pekne. Pán poslanec Vörös žiadate doplňujúcu otázku? Máte slovo, nech sa páči.
P. Hrušovský, podpredseda NR SR: (2002-05-30):
(Hlasovanie.) 121 prítomných, 101 za, 14 sa zdržalo, 6 nehlasovalo. Návrh sme schválili. Pristúpime k tretiemu čítaniu o návrhu ústavného zákona. Otváram rozpravu. Pýtam sa, či sa niekto z prítomných poslancov chce prihlásiť do rozpravy. Nie je to tak. Vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, aby ste uviedli návrh uznesenia. A. Ivanko, poslanec: Áno, pán predsedajúci, dajte hlasovať o návrhu zákona ako o celku v znení schválených pozmeňujúcich a doplňujúcich návrhov k ústavnému zákonu.
Hrnčiar, Andrej, podpredseda NR SR (2016-04-26):
Dobre, takže pani ministerka bude reagovať na faktické poznámky.
Smolíková, Eva, poslankyňa NR SR (2019-12-03):
Ďakujem, pán predseda. Dajte hlasovať o návrhu zákona ako o celku s odporúčaním gestorského výboru ho schváliť.
Ďuriš Nicholsonová, Lucia, podpredsedníčka NR SR (2018-02-06):
V rozprave teraz vystúpi pán poslanec Budaj, nech sa páči.
Kuffa, Štefan, poslanec NR SR (2014-09-17):
Ďakujem za slovo. Áno, pán kolega, ono je to tak, aj tie rozhlasové vysielania, respektíve televízne programy formujú, alebo deformujú dušu mladého človeka, nielen mladého človeka, ale majú veľmi silný vplyv aj na našu spoločnosť. Ja som sa zamyslel tak nad tým, pán predseda je tu, v podstate ja ho zažívam druhýkrát, zase nám prečítal tú správu, koľko pokút sa udelilo a tak a zamyslel som sa nad takouto vecou, že či toto rieši ako ten daný problém, keď sa dávajú ale len tie pokuty. Naozaj možno pri opakovaných, tak tie sankcie a možno naozaj, že aby boli ešte tvrdšie a zvlášť pri takých, kde v podstate je demoralizovaná naša mládež. Počas tých rozprávok, to aj kolegyňa Janka, tuná nie je, tiež rozprávala, že akú hnusnú reklamu televízia tuná púšťala a v podstate veľakrát zabíjame dušu našich detí a mladých ľudí. Myslím si, že máme čo robiť na tomto poli. Ja keď si pamätám, možno sme boli mladí ľudia, oveľa viac sme chodili vonku samozrejme, jak sme trávili pri počítačoch alebo pri televíziách, to bolo oveľa lepšie, ale keď raz za čas sme pozerali ten film, tak naozaj to bol film, kde víťazilo dobro nad zlom. A takisto aj tie rozprávky. My ešte ako mládežníci, sa pamätám, že dokonca sme počúvali rozhlasové vysielania ako pre mládež, ktoré boli každú sobotu. Naozaj to boli vhodné ako programy, ktoré nás akosi tak formovali. Veľakrát aj dnes, dnes a dnešná mládež tá kopíruje filmových hrdinov, ale dneska už ani nemáme tých skutočných hrdinov, ktorí sú hodní nasledovania, keď sú aj imaginárni, vymyslení, ale sú veľakrát dobré príklady.
Laurenčík, Milan, podpredseda NR SR (2021-06-24):
No, mal ste dať procedurálny návrh a potom odôvodniť. Začal ste rozprávať niečo, čo tu nepatrí zrejme. (Reakcia z pléna.) Najskôr ste mal dať procedurálny návrh, potom ste mal odôvodniť. Dajte mu ešte raz, prosím vás, slovo.
Grausová, Natália, poslankyňa NR SR (2019-06-21):
Ďakujem. Ja odpoviem na; pán Dostál, veľmi dôkladne ste ma poučili, už budem poučená, ďakujem. Pán Baránik, vy teda, to znamená, chcem, keď ste mňa, hovoríte, že do parlamentu niektoré veci nepatria. Vy ste ma onoho času, asi pred rokom, verejne tu v sále rokovacej nahlas pred všetkými poslali do zadku. Podľa vás toto patrí, áno, toto patrí k parlamentnej slušnosti? Nikto vás za to nepokarhal, nikto vás za to nepotrestal. A chcem vám povedať, podľa vás teda retribučné súdy zrejme boli spravodlivé. Ja by som vás len prosila, doplňte si vzdelanie v oblasti histórie! Ďakujem. A ešte k pánu Budajovi, že je rozdiel, ja si myslím, že tí vojaci na tých hraniciach, áno, je to hrozné, že toľkí ľudia tam prišli o život, ale tí vojaci a dôstojníci plnili svoje prísne rozkazy. To ich neospravedlňuje, ale Rašla bol tým prokurátorom v retribučných súdoch z vlastnej vôle. Ja si myslím, že on rozkaz nedal. Ďakujem.
Žiga, Peter, minister životného prostredia SR (2012-10-16):
Dňa 12. decembra 2010 uplynula podľa čl. 40 ods. 1 rámcovej smernice o odpade transpozičná lehota určená na prevzatie rámcovej smernice o odpade do právneho poriadku Slovenskej republiky. Vzhľadom k tomu, že do dnešného dňa nebola táto smernica do právneho poriadku Slovenskej republiky prevzatá, podala Európska komisia proti Slovenskej republike dňa 26. júna 2012 žalobu na Súdny dvor Európskej únie. Ak Slovenská republika neprijme do doby rozhodnutia Súdneho dvora Európskej únie právnu úpravu, ktorou by transponovala rámcovú smernicu o odpade, bude vystavená sankcii a penále vo výške 17 136 eur denne odo dňa vyhlásenia rozsudku. Tým by Slovenskej republike vznikali značné hospodárske škody, preto je odôvodnené prerokovanie návrhu zákona podľa § 89 ods. 1 zákona Národnej rady Slovenskej republiky č. 350/1996 o rokovacom poriadku Národnej rady Slovenskej republiky v skrátenom legislatívnom konaní. Verím, že predložený návrh na skrátené legislatívne konanie schválite. Ďakujem pekne. Skončil som, pán predseda.
Viskupič, Jozef, poslanec NR SR (2010-11-04):
Ďakujem. Pán poslanec Maďarič, ja sa zachytím len jednej veci, keďže sme boli teraz na výbore a pán minister prijal pozvanie a informoval nás na niektoré veci, na ktoré ste tu reagovali, ste mohli dostať odpoveď aj na výbore, a keďže ste sa ho nezúčastnili a boli sme informovaní, že na základe akéhosi protestu sa tam nezúčastňujete, tak potom nechápem, prečo tu v pléne sú tu prednášané nejaké veci ohľadom nekvality návrhu dôkazom, že nejde o reformu, lebo práve tam odznelo, že nejde, tento návrh nerieši, iba štartuje reformu a tak ďalej. Tak by som vás, možno aj z tohto miesta chcel poprosiť, ak sa o tomto návrhu budeme baviť v druhom a treťom čítaní, aj pred, teda na výbore, keby sme sa tam mohli stretnúť a nerobiť protesty tým, že sa tam nezúčastňujete. Ďakujem.
Grendel, Gábor, podpredseda NR SR (2022-10-06):
Pán poslanec Milan Mazurek.
Budaj, Ján, poslanec NR SR (2016-10-20):
Ďakujem. No, to je, tento moment som zabudol povedať. Naozaj veľmi je dôležité, aby mohol byť udeľovaný ten poplatok od nuly, čiže plynule, pretože aj v takýchto bohatších sídlach, ako je Bratislava, ale aj v menších, keď sa sídlo rozhodne zaviesť, zaviesť poplatok za rozvoj, nemalo by ísť pod 10 eur. No a povedzme, zoberme si znovu Bratislavu, keby niekde v Rusovciach vznikal skleník, ktorý dá prácu ľuďom a ktorý je tam absolútne na mieste, alebo na nejakom podobnom území, tak obec by bola nútená ho potom, ak vôbec zaviedla poplatok, tak aj tento skleník alebo iné podobné zariadenie spoplatniť najmenej 10-eurovým poplatkom a na to naozaj nie je žiaden, žiaden logický dôvod. Preto, preto je veľmi, by veľmi skvalitnilo ten návrh, keby ten poplatok nemal strop, teda keby začínal od nuly a mal by len horný strop.
Pellegrini, Peter, predseda NR SR (2015-09-24):
Prezentujme sa a hlasujme o návrhu pána spravodajcu prideliť tento návrh zákona výboru. (Hlasovanie.) Prítomných 126 poslancov, za hlasovalo 126 poslancov. Konštatujem, že Národná rada jednomyseľne tento návrh schválila. Teraz pristúpime k hlasovaniu o písomných odpovediach členov vlády Slovenskej republiky na interpelácie poslancov Národnej rady. Je to tlač 1619. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 1619.) Najskôr však budeme hlasovať postupne o tom, že Národná rada berie na vedomie vyjadrenia poslancov pána Mikuláša Hubu a Miroslava Kadúca, že písomné odpovede členov vlády na ich interpelácie nepovažujú za uspokojivé. Prvé hlasovanie bude teda o tom, že Národná rada berie na vedomie vyjadrenie poslanca Mikuláša Hubu, že písomné odpovede členov vlády na jeho interpelácie č. 28, 33, 35, 36 a 37 nepovažuje za uspokojivé. Prezentujme sa a hlasujeme. (Hlasovanie.) Prítomných 125 poslancov, za hlasovalo 46, proti bolo 69, zdržalo sa 8 poslancov, nehlasovali 2. Konštatujem, že tento návrh sme neschválili. Druhé hlasovanie bude o tom, že Národná rada berie na vedomie vyjadrenie pána poslanca Miroslava Kadúca, že písomné odpovede členov vlády na jeho interpelácie č. 3 a 16 nepovažuje za uspokojivé. Nech sa páči, prezentujme sa a hlasujme o tomto. (Hlasovanie.) Prítomných 126 poslancov, za hlasovalo 47, proti bolo 73, zdržalo sa 5 poslancov, nehlasoval 1. Ani tento návrh sme neschválili. Nakoniec dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady do 18. augusta 2015. Prezentujme sa, prosím, a hlasujme o tomto návrhu uznesenia. (Hlasovanie.) Prítomných 126 poslancov, za hlasovalo 78, proti boli 2, zdržalo sa 46 poslancov. Konštatujem, že sme navrhované uznesenie schválili. Tým sme vyčerpali všetky body, o ktorých bolo možné rokovať. Vyhlasujem krátku dvojminútovú prestávku, po ktorej budeme pokračovať bodmi pána ministra spravodlivosti Tomáša Boreca. (Prestávka.) (Po prestávke.)
Sulík, Richard, predseda NR SR (2010-12-15):
Prosím, hlasujte o bode 3. (Hlasovanie.) Prítomných 138 poslancov, hlasovalo 57 za, 75 proti, 5 sa zdržali, 1 nehlasoval. Tento návrh nebol schválený. Nech sa páči.
Galko, Ľubomír, poslanec NR SR (2023-12-19):
Ďakujem pekne. Dávam procedurálny návrh, aby sa hlasovalo pri tlači 97 o bodoch môjho pozmeňovacieho návrhu, v ktorých som sa nepomýlil. Bolo ich 230 dohromady, v jednom som sa pomýlil, v 229 som sa nepomýlil. To znamená, že vzhľadom k tomu, že som požiadal, aby sa o každom bode hlasovalo zvlášť, mám za to, že by sme mali o týchto 229 bodoch hlasovať samostatne. Samozrejme, že pokiaľ mi toto zmetiete zo stola, tak si ten hodinu dvadsať návrh vypočujete dneska znovu pri tomto ďalšom návrhu zákona. Ďakujem pekne.
Bugár, Béla, podpredseda NR SR (2017-02-02):
Prezentujme sa a hlasujeme. (Hlasovanie.) Prítomných 143, za 77, proti 49, zdržalo sa 16 poslancov, 1 nehlasoval. Konštatujem, že návrh sme schválili. Predtým, ako pristúpime k hlasovaniu o návrhu na voľbu členov Dozornej rady Sociálnej poisťovne (tlač 358), ktorý sme prerokovali včera, chcem uviesť, že Národná rada v súlade s príslušnými ustanoveniami zákona o sociálnom poistení volí do dozornej rady troch zástupcov za odborové zväzy, dvoch zástupcov za zamestnávateľov a jedného zástupcu za poberateľov dôchodkových dávok. Prosím teraz spravodajcu z výboru pre sociálne veci poslanca Jána Podmanického, aby uviedol hlasovanie. (Hlasovanie o návrhu na voľbu zástupcov navrhnutých reprezentatívnymi združeniami odborových zväzov, zástupcov navrhnutých reprezentatívnymi združeniami zamestnávateľov a zástupcu navrhnutého záujmovými združeniami občanov reprezentujúcich poberateľov dôchodkových dávok do Dozornej rady Sociálnej poisťovne , tlač 358.)
Laurenčík, Milan, poslanec NR SR (2016-04-20):
Ďakujem za slovo, pán predsedajúci. No čo dodať, pán poslanec Mihál? Perfektný prejav, všetci ťa už vychválili, tak pridávam sa k nim. Aj to, čo som chcel, už jeden predrečník alebo predrečníčka povedala, chcel som zdôrazniť tú byrokraciu, ktorú zavádza súčasná vláda. Predpokladal som, že keď tam budú pravicové strany, tak tej byrokracie bude menej. Stretávame sa s ňou na každom kroku, v úradoch, sám na svojej pozícii sa snažím tú byrokraciu odbúravať. Treba ešte možno jeden aspekt povedať, že aj napriek tomu, že takmer miliarda euro sa investovala do elektronizácie verejnej správy, stále tej byrokracie je veľa a veľa a ani toto zatiaľ nefunguje a nepomohlo. Ďakujem.